ערב חזק לקשת: נתונים גבוהים ביותר ל"ימי בנימין" ול"כוכב הבא"
סדרת הכתבות שיצר עמית סגל הובילה אמש במהדורת החדשות עם 24.5%, גם הריאליטי המוזיקלי שבר שיא עונתי עם 22.9%. וכמה הניבה רשימת חיסול ברשת?
אמש, מהדורת החדשות 12 בקשת רשמה נתונים גבוהים מאוד של 22.2% (587K), ובעת שידור הפרק מסדרת הכתבות של עמית סגל, "ימי בנימין" דווחו נתוני שיא לערב שעמדו על 24.5% (649K). חדשות 13 ברשת ניפקו 7.3% (213K), וחדשות הערב בכאן 11 הסתפקו ב-3.7% (81K), כך על פי נתוני צפייה ראשוניים כולל צפייה נדחית עד 2:00 בלילה.
בפריים טיים, הכוכב הבא לאירוויזיון (קשת 12) הובילה את הרצועה ורשמה שיא עונתי של 22.9% (571K), זה לא הגיל באותו הערוץ הניבה 13.9% (321K). מנגד, רשימת חיסול (רשת 13) ניפקה 9.8% (281K) והמוסד סיפור כיסוי (כאן 11) עם 3.2% (66K).
בגזרת הלייט נייט, חי בלילה (קשת 12) עם 8%, ולאחר מכן נקסט עם 6.7%. הצינור (רשת 13) רשמה 5.8%, והיום שהיה הניבה 4.6%.
רשת 13 - החדשות עם יעקב אילון - 3.6%, שש עם אמנון לוי - 5.5%, לפני החדשות - 5.9%, שווה כסף - 7.3%.